Στη σύλληψη ενός 39χρονου και δύο 22χρονων για βανδαλισμούς σε ακυρωτικά μηχανήματα λεωφορείων στο Περιστέρι προχώρησαν την Πέμπτη αστυνομικοί.

Τους τρεις άνδρες οι αστυνομικοί τους εντόπισαν να κάνουν γκράφιτι σε τοίχους γυμνασίου της περιοχής, ενώ όπως προέκυψε νωρίτερα είχαν πραγματοποιήσει φθορές σε ακυρωτικά μηχανήματα.

Σε κατ' οίκον έρευνα, εντοπίστηκαν έντυπο υλικό περί ελεύθερων μετακινήσεων, κουκούλες, μαχαίρια, σφυριά και σημειώσεις δρομολογίων Μέσων Μαζικής Μεταφοράς.